jkorsvik/nowiki_second_scrape_merged huggingface dataset:
Rolf Ødegård

Må ikke forveksles med Rolf Ødegaard.Rolf Ødegård (født 1941 på Nordsinni, død 22. januar 2002) var en norsk revisor og lokalpolitiker som representerte Arbeiderpartiet.Ødegård satt som medlem i kommunestyret i Nordre Land i periodene 1972 til 1975 og 1980 til 1985, og i perioden 1988 til 1991 var han varaordfører og i perioden 1996 til sin død i 2002 var han kommunens ordfører.Utenfor politikken var Ødegård engasjert i idretten både regionalt og nasjonalt, og fra 1985 var han 2. visepresident i Norges Skiforbund og videre fra 1987 til 1991 var han innvalgt som 1. visepresident i forbundet.


== Referanser ==


== Eksterne lenker ==
(no) Rolf Ødegård hos Stortinget 
(no) Rolf Ødegård hos Norsk senter for forskningsdata
Dvergender

Dvergender (Nettapus) er en liten slekt i tribuset skogender (Cairinini). Slekten inkluderer tre arter, hvorav to monotypiske. Skogendene inngår videre i underfamilien av ender (Anatinae), som er én av fire underfamilier i andefamilien (Anatidae).


== Biologi ==
Dvergendene er de minste av andefuglene (Anseriformes). De karakteriseres spesielt av sine svært korte undere ekstremiteter og et forholdsvis kort, men høyt gåselignende nebb. De varierer litt i størrelse og måler omkring 27–38 cm og veier 255–439 g. Minst er den afrikanske praktdverganda, som typisk måler 27–33 cm og veier omkring 260–290 g.


== Inndeling ==
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

Anseriformes, andefugler
Anatidae, andefamilien
Dendrocygninae, plystreender
Oxyurinae, skarvender
Anserinae, svaner og gjess
Anatinae, ender
Mergini, fiskender
Tadornini, gravender og gravgjess
Cairinini, skogender (11 arter)
Plectropterus (monotypisk)
Cairina (monotypisk)
Sarkidiornis, (kamender), (2 arter)
Nettapus, dvergender (3 arter)
N. auritus, praktdvergand (monotypisk)
N. coromandelianus, beltedvergand
N. pulchellus, grønndvergand (monotypisk)
Callonetta (monotypisk)
Aix (2 arter)
Chenonetta (to arter, hvorav én utdødd)
Hymenolaimini (monotypisk)
Merganettini (monotypisk)
Aythyini, dykkender
Anatini, grasender


== Referanser ==


== Eksterne lenker ==
(en) dvergender – oversikt og omtale av artene i WORMS-databasen 
(en) dvergender i Global Biodiversity Information Facility 
(no) dvergender hos Artsdatabanken 
(en) dvergender hos Fossilworks 
(en) dvergender hos ITIS 
(en) dvergender hos NCBI 
(en) Kategori:Nettapus – bilder, video eller lyd på Wikimedia Commons 
(en) Nettapus – galleri av bilder, video eller lyd på Wikimedia Commons 
Nettapus – detaljert informasjon på Wikispecies
Allround-NM på skøyter junior 1980 for herrer

Allround-NM på skøyter junior 1980 for herrer ble avholdt 16. og 17. februar 1980 på Romedal stadion på Romedal i Stange med 37 deltakere.Teknisk arrangør var Romedal Idrettslag.
Juniornorgesmester i allround 1980 ble Bjørn Nyland, Sportsklubben Ceres etter 3 distanseseire.


== Sammenlagt herrer junior ==


== Kilder ==
Teigen, Magne, red. (1989). «Menn, Junior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 123. Arkivert fra originalen 26. juli 2017. Besøkt 19. mai 2017. 
Eng, Trond og Teigen, Magne, red. (2005). «Menn, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 121. Arkivert fra originalen 26. juli 2017. Besøkt 19. mai 2017. CS1-vedlikehold: Flere navn: redaktørliste (link)


== Eksterne lenker ==
(en) Allround-NM på skøyter junior 1980 for herrer – Resultatoversikt på SpeedSkatingNews.info.
Sayda

Sayda kan vise til:

Sayda (Libanon), Libanons tredje største by, også kjent som Sidon.
Sayda (Sachsen), liten fjellby og kommune i Osterzgebirge i Fristaten Sachsen.
Knut Aunbu

Knut Per Aunbu (født 4. september 1943 i Oslo, død 16. august 2016 samme sted) var en norsk skribent, manusforfatter og produsent i NRK. Han startet i NRK i 1967 og ble der fram til han gikk av med pensjon i 2011. I løpet av sine 44 år i NRK skrev og produserte han en rekke tv-sendinger og programmer, blant annet Toget, For Norge, Kiæmpers Fødeland og HurRah. Han var også programleder for underholdningsprogrammet Show-Show i 1974, og han kommenterte Eurovision Song Contest for NRK i 1980 og 1981.Aunbu begynte sin NRK-karriere som inspisient og gikk siden gradene oppover. Han arbeidet blant annet som innspillingsleder, programleder, produksjons- og sendeleder og etter hvert som redaksjonssjef. Han var også kanalsjef for NRK1 fra 2000, og fungerte som programredaktør hos Kringkaster fram til han gikk av med pensjon.


== Referanser ==


== Eksterne lenker ==
(en) Knut Aunbu på Internet Movie Database 
(en) Knut Aunbu hos The Movie Database
Mervyn Peake

Mervyn Laurence Peake (født 9. juli 1911, død 17. november 1968) var en britisk forfatter av fantastisk litteratur, dikter og illustratør. Han er best kjent for trilogien Gormenghast som følger Titus Groans liv. Peakes bøker sammenlignes tidvis med J.R.R. Tolkiens, men hans surrealistiske fiksjon er påvirket av Charles Dickens og Robert Louis Stevenson i motsetning til Tolkiens studier av mytologi og filosofi.Peakes barnebarn er den britiske musiker og sanger-låtskriver Jack Peñate.


== Referanser ==


== Eksterne lenker ==
(en) Mervyn Peake – kategori av bilder, video eller lyd på Commons 
(en) Mervyn Peake på Internet Movie Database
Sandrine Bonnaire

Sandrine Bonnaire (født 31. mai 1967 i Gannat, Auvergne) er en fransk skuespillerinne.


== Filmer ==
1985 : Vagabond (Sans toit ni loit)
1987 : Under satans sol (Sous le soleil de satan)
1989 : Mannen i vinduet (Monsieur Hire)
1995 : Seremonien (La Cérémonie)
1999 : Est - Ouest


== Referanser ==


== Eksterne lenker ==
(en) Sandrine Bonnaire – kategori av bilder, video eller lyd på Commons 
(en) Sandrine Bonnaire på Internet Movie Database 
(no) Sandrine Bonnaire hos Filmfront 
(sv) Sandrine Bonnaire i Svensk Filmdatabas 
(da) Sandrine Bonnaire på Filmdatabasen 
(da) Sandrine Bonnaire på Scope 
(fr) Sandrine Bonnaire på Allociné 
(en) Sandrine Bonnaire på AllMovie 
(en) Sandrine Bonnaire hos Rotten Tomatoes 
(en) Sandrine Bonnaire hos The Movie Database
En herre i pysjamas

En herre i pysjamas (original tysk tittel: Der Gasmann) er en tysk komedie fra 1941 regissert av Carl Froelich med Heinz Rühmann i hovedrollen.


== Medvirkende ==
Heinz Rühmann - Hermann Knittel
Anny Ondra - Erika Knittel
Walter Steinbeck - Herr - der nicht erkannt sein möchte
Erika Helmke - Blondes Fräulein Lilott
Will Dohm - Schwager Alfred
Franz Weber - Gerichtsvorzitsender
Kurt Vespermann - Staatsanwalt


== Referanser ==


== Eksterne lenker ==
(en) En herre i pysjamas på Internet Movie Database 
(sv) En herre i pysjamas i Svensk Filmdatabas 
(nl) En herre i pysjamas på MovieMeter 
(en) En herre i pysjamas på AllMovie 
(en) En herre i pysjamas på Rotten Tomatoes
Lars Jon Allas

Lars-Jon (Jovna) Viktor Allas (født 15. januar 1950) er en svensk samisk politiker. Han var den første ordføreren i det svenske Sametinget fra 1993 til 1997, og var representant der fra 1993 til 2013, først for Renägarförbundet og fra 2005 for dets etterfølger Guovssonásti.


== Referanser ==


== Eksterne lenker ==
Om Allas på Guovssonástis nettsted
Miniclip

Miniclip er en nettside med gratis nettspill. Den ble startet opp i 2001 av Robert Small og Tihan Presbie med et budsjett på 40 000 britiske pund. Miniclip er kjent for sin store samling spill. Den var verdens største privateide spillnettside per 2013, med over 70 millioner aktive brukere per 2015.I 2008 var selskapet verdt rundt 900 millioner britiske pund og hadde en fortjeneste på 20 millioner mellom 2006 og 2008. I 2015 ble mesteparten av Miniclips aksjer kjøpt opp av Tencent. I desember 2016 hadde Miniclips utgitte spill på mobile enheter oversteget en milliard, med mer enn 350 millioner nedlastinger det foregående året. I mai 2017 hadde nettsiden en Alexa-rangering på 1417.


== Referanser ==


== Eksterne lenker ==
(en) Offisielt nettsted 
(en) Miniclip – kategori av bilder, video eller lyd på Commons
Langevåg kraftverk

Langevåg kraftverk er et vannkraftverk i Langevåg i Sula kommune i Møre og Romsdal.
Det utnytter et fall på 18 meter fra Vassetvatn og Sætrevatn til sjøen.
Installert effekt er 125 kW fra en francisturbin av den gamle tønnetypen. Årsproduksjon er 0,2 GWh.
Kraftverket er en del av den tidligere tekstilfabrikken O.A. Devolds Sønner. Anlegget er nå fylt opp av butikker.
Det første kraftverket ble bygget i 1883. I 1887 ble det flyttet til dagens bygning. 
I 1917 ble en peltonturbin tatt i bruk, med 450 meter fallhøyde fra Molværsvatnet. Denne er nå nedlagt, men maskinen er beholdt. Det er også installert et dieseldrevet aggregat.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Devold fabrikken (arkiv)
Grenseovergangen al-Walid

Grenseovergangen al-Walid befinner seg vest for den irakiske by al-Walid i guvernementet al-Anbar på grensen mellom Irak og Syria. Den ligger på veien mellom Damaskus og Bagdad. Den neste offisielle grenseovergangen (2017) mellom Irak og Syria er al-Qa'im.
Grenseovergangen ble inntatt den 21. Mai 2014 av  ISIL, etter at grensestasjonens syriske motstykke, ved al-Tanf, var blitt tatt. Noe tidligere vart området rundt Palmyra også blitt inntatt av ISIL.I midten av mars 2016 trakk ISIL seg fra området.


== Referanser ==
Fredrik Stenhjem Hagen

Fredrik Stenhjem Hagen (født 27. juni 1991) er en norsk forfatter.


== Biografi ==
Hagen er fra Ragde i Odda. Han har lærerutdanning fra Høgskolen i Bergen. Han har lenge drevet fanzinen Forsvinningspunkt, og vært leder for Lyrikksalong hos Litteraturhuset i Bergen.


== Bibliografi ==
Jeg kom plutselig til å slutte å tenke på deg, poesi, Flamme Forlag (2017)
Alt er Barndom, poesi, Flamme Forlag (2018)
Han ligner en måte å sove på, poesi, Flamme Forlag (2019)
Omriss av åpne hender, poesi, Flamme Forlag (2021)


== Referanser ==
Allround-NM på skøyter junior 1982 for herrer

Allround-NM på skøyter junior 1982 for herrer ble avholdt 6. og 7. februar 1982 på Hamar stadion, Hamar med 39 deltakere, fordelt på 18 i eldre junior og 21 i yngre junior.Teknisk arrangør var Hamar Idrettslag.
Juniornorgesmestere i allround 1982 ble Bjørn Nyland, Ask Skøyteklubb i eldre junior og Geir Karlstad, Sportsklubben Ceres i yngre junior og begge mesterne ble det med tre distanseseire hver.


== Sammenlagt herrer eldre junior ==


== Sammenlagt herrer yngre junior ==


== Kilder ==
Teigen, Magne, red. (1989). «Menn, Junior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 124. Arkivert fra originalen 26. juli 2017. Besøkt 21. mai 2017. 
Eng, Trond og Teigen, Magne, red. (2005). «Menn, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 122–123. Arkivert fra originalen 26. juli 2017. Besøkt 21. mai 2017. CS1-vedlikehold: Flere navn: redaktørliste (link)


== Eksterne lenker ==
(en) Allround-NM på skøyter junior 1982 for herrer – Resultatoversikt på SpeedSkatingNews.info.
Rotnes kirke

Rotnes kirke er en kirke i Rotnes i Nittedal kommune i Viken fylke. Kirkebygget er tegnet av L2 Arkitekter, og entreprenør er JM Norge. Kirken inngår i et utbyggingsprosjekt som også omfatter kulturhuset Flammen.Kirken ble vigslet den 27. november 2016. Selve kirkerommet har 280 sitteplasser. Dette kan utvides til 500 ved hjelp av tilstøtende rom.Alterutsmykningen er ved Tor Lindrupsen. Kirken har digitalt orgel.Det er ikke kirkegård ved kirken.


== Referanser ==


== Eksterne lenker ==
(no) Nittedal kirkelige fellesråd (om kirken og bakgrunnen for den)
(no) «Rotnes kirke». Kirkesøk. Den norske kirke.
Solidaritätszuschlag

Solidaritätszuschlag (uformelt omtalt som Soli, norsk: solidaritetspåslag) er en skatt i Forbundsrepublikken Tyskland.
Skattesatsen for Solidaritätszuschlag er på 5,5 %, og den betales både av privatpersoner (på lønns- og kapitalinntekter) og av bedrifter. Inntektene tilfaller i sin helhet de føderale myndighetene, og var pr. 2014 på ca. 14 milliarder euro i året.Solidaritätszuschlag ble først innført av Helmut Kohl-regjeringen i 1991 for å dekke de ekstraordinære kostnadene landet hadde i forbindelse med Gulfkrigen, og var da på 7,5 %. Mellom 1992 og 1994 ble det ikke innkrevd noe Solidaritätszuschlag, men skatten ble igjen innført fra 1995, for å dekke kostnadene ved Tysklands gjenforening. Dagens skattesats på 5,5 % ble innført i 1998.I Vest-Tyskland er det til dels en oppfatning at Solidaritätszuschlag-midlene kun flyter fra Vest- til Øst-Tyskland. Skatten inndrives imidlertid i hele Forbundsrepublikken, og bruken av midlene er ikke bundet geografisk til noe bestemt område.


== Referanser ==
Ruth Reese

Ruth Ann Reese (født 10. mars 1921 i Hayneville, død 25. oktober 1990 i Oslo) var en amerikansk sanger, poet og antirasistisk aktivist. Hun var den første etablerte svarte artisten i Norge.


== Bakgrunn ==
Reese var afrikansk-amerikansk, født og oppvokst i Alabama. 


== Kunstnerisk virke ==
Hun ble etterhvert en populær revyartist i Europa, og flyttet til Norge i 1959. 
Hennes kunstneriske repertoar spente over mange sjangere, og Reese sang klassisk, gospel, jazz, blues, kabaret, revy og kirkekonserter. Senere i livet ble hun forfatter, og utga både sakprosa og poesi. Selvbiografien «Min vei» kom ut etter hennes bortgang.
I 1989 mottok hun organisasjonen World of Poetrys poesiutmerkelse «The Golden Poet Award».


== Kamp mot rasisme ==
I Norge begynte hun å arbeide mot rasisme og for å spre afrikansk-amerikansk musikk og kultur, blant annet igjennom foredrag og opptredener i skoler. Reese var også aktiv i kampen mot apartheid, og var medlem i organisasjonen Kunstnere mot apartheid. Hun var nært knyttet til Antirasistisk Senter siden opprettelsen i 1983.


== Død ==
Reese ble utnevnt til æresmedlem i SOS Rasisme under feiringen av organisasjonens femårsjubileum i 1990. Hun segnet om under takketalen, og døde få minutter etterpå.


== Minnesmerke ==
Ruth Reeses plass på Grünerløkka i Oslo er oppkalt etter henne.


== Bibliografi (utvalg) ==
Min vei, Gyldendal 1991. ISBN 82-05-14802-3
Lang svart vei (originaltittel: Long black road), Tiden norsk forlag 1972.
Fresh rhythms : an anthology of poems and short stories (sammen med Cliff Moustache, Nasibu Mwanukuzi, Nathabatha Sexwale og Rafael).  Artists for liberation, 1986. ISBN 8290679009


== Referanser ==


== Eksterne lenker ==
(en) Ruth Reese – kategori av bilder, video eller lyd på Commons 
(no) Ruth Reese hos Sceneweb 
(en) Ruth Reese på MusicBrainz
Swen Lagerberg

Swen Lagerberg (født 28. mars 1672 på Stora Kärr, død 7. oktober 1746), var en svensk greve, general og embedsmann. 


== Biografi ==
Lagerberg gikk inn i det militære i 1690 og var fenrik når den store nordiske krig brøt ut i 1700. Han deltok med kongen i hans felttog og ble liggende igjen såret på slagfeltet ved Poltava, men ble reddet av en dragon som drog ham opp på sin hest og reddet ham derfra. Under Karl XIIs opphold i Tyrkia ble han brukt som forhandler med kanen på Krim og klarte å få ham til å forene sine tropper med tyrkerne til et angrep på Russland. Han ble i 1710 utnevnt til oberstløytnant ved Skaraborgs regemente og ble i 1714 oberst ved Kronobergs regemente, og deltok med regimentet i den nær årelange beleiringen av Wismar, hvor han ledet flere vellykkede angrep. Han ble utnevnt til generalmajor og sjef for Skaraborgs regemente i 1717, og deltok i felttoget mot Norge. Han ble friherre i 1719 og året deretter president i Statskontoret.
Lagerberg ble valgt av adelen til lantmarskalk i 1723 og fikk bli med i rådet samme år. Han ble opphøyd til greve i 1731. Fra begynnelsen var han uten noen spesiell tilhørighet, men orienterte seg etter hvert stadig mer mot Mösspartiet. Han ble dog, i motsetning til de fleste av sine meningsfeller, ikke avsatt, men fortsatte sin politiske gjerning helt fram til sin død.
Lagerbergs foreldre var häradshövding Lars Jonsson Herrlund, adlet Lagerberg, og Anna Örnevinge. Han giftet seg i 1722 med friherrinnen Ottiliana Vellingk. Deres sønn var Adam Otto Lagerberg.


== Bibliografi ==
Til hans kongl. maij:t uppå högtlofl. ridderskapets och adelens wägnar, uppå riks-sahlen, uti samtel. riksens ständers närwaro, af baron och landt marschalken högwälborne herr præsidenten Lagerberg, håldne tahl, wid rikz-dagen, den 24 januarij anno 1723. Stockholm, vti kongl.: tryckeriet, åhr 1723. Stockholm. 1723. Libris 2396269
Swen Lagerbergs dagbok under vistelsen hos Tartar-Chan Dowlet-Gherey 1710-1711. Göteborg: Wald. Zachrissons boktryckeri. 1896. Libris 81867 - Utgitt av Magnus Lagerberg.


== Referanser ==


== Kilder ==
Lagerberg, 1. Sven i Herman Hofberg, Svenskt biografiskt handlexikon (2. utgave, 1906)


== Videre lesning ==
Blixt, Göran (2009). «Nytt ljus över Swen Lagerbergs gåva». Dimbobygden. 2010,: 81-94 : ill. ISSN 0281-7071. Libris 12052249.
Scatman Crothers

Benjamin Sherman Crothers (født 23. mai 1910 i Terre Haute i Indiana, død 22. november 1986 i Van Nuys i California) var en amerikansk skuespiller, danser og musiker. Han fikk tilnavnet «Scatman» fordi han var særlig kjent som utøver av sangteknikken som kalles «scat».
Blant hans mest kjente roller var kokken Dick Hallorann i Stanley Kubricks skrekkfilm The Shining, stemmen til Skatkatt i Disneys animasjonsfilm Aristokattene og Mr. Turkle i Miloš Formans Gjøkeredet. 
Som danser og musiker arbeidet han med Duke Ellington og Billie Holliday i en rekke produksjoner.
Han døde av lungekreft den 22. november 1986.


== Referanser ==


== Eksterne lenker ==
(en) Scatman Crothers – kategori av bilder, video eller lyd på Commons 
(en) Scatman Crothers på Internet Movie Database 
(sv) Scatman Crothers i Svensk Filmdatabas 
(da) Scatman Crothers på Filmdatabasen 
(da) Scatman Crothers på Scope 
(fr) Scatman Crothers på Allociné 
(en) Scatman Crothers på AllMovie 
(en) Scatman Crothers hos The Movie Database 
(en) Scatman Crothers hos Behind The Voice Actors 
(en) Scatman Crothers på Discogs 
(en) Scatman Crothers på MusicBrainz 

]
Sterling Holloway

Sterling Price Holloway Jr. (født 4. januar 1905 i Cedartown i Georgia, død 22. november 1992 i Los Angeles) var en amerikansk stemmeskuespiller. Han er mest kjent for å ha lånt ut sin stemme til mange av Disneys filmer, fremfor alt som fortellerstemmen i Walt Disneys Peter og Ulven. Holloway mest kjente roller er i Ole Brumm, Filurkatten i Alice i Eventyrland og som ormen Kaa i Jungelboken begge i Disneys versjoner.


== Referanser ==


== Eksterne lenker ==
(en) Sterling Holloway på Internet Movie Database 
(sv) Sterling Holloway i Svensk Filmdatabas 
(da) Sterling Holloway på Filmdatabasen 
(da) Sterling Holloway på Scope 
(fr) Sterling Holloway på Allociné 
(en) Sterling Holloway på AllMovie 
(en) Sterling Holloway hos Turner Classic Movies 
(en) Sterling Holloway hos The Movie Database 
(en) Sterling Holloway hos Internet Broadway Database 
(en) Sterling Holloway hos Behind The Voice Actors
Storslåtta naturreservat

Storslåtta naturreservat er et naturreservat i Evje og Hornnes kommune. Det ble opprettet 10. oktober 1986, samme dag som også Kyrelitjønn naturreservat i Valle kommune, Vestedjan naturreservat i Bygland kommune, Farmyrane naturreservat og Melandsmyrane naturreservat i Iveland kommune ble opprettet.
Dette reservatet er et myrreservat. Det er 506 dekar stort og domineres av fastmattesamfunn av fattigmyr som dekker mer enn 90 %. Langs bekken gjennom myra er det partier med flytetorv. De vanligste plantene er bjørneskjegg og vortetorvmose. Begrunnelsen for fredning er å ta vare på et typisk myrområde for regionen vest i Aust-Agder og øst i Vest-Agder i høydenivået 300–500 moh.


== Referanser ==
Anka Ryall

Anka Ryall (født 8. juli 1949 i Oslo) er en norsk professor i humanistisk kjønnsforskning og litteraturforsker i engelsk. Hun er per 2017 professor emerita ved Kvinnforsk – Senter for kvinne- og kjønnsforskning ved UiT – Norges arktiske universitet. 
Hennes fremste forskningsinteresse er reiselitteratur med vekt på kjønn og det nordlige. Hun har utgitt «Odyssevs i skjørt. Kvinners erobring av reiselitteraturen» (2014) og er medforfatter (med Jorunn Veiteberg) av «En kvinnelig oppdagelsesreisende i det unge Norge: Catharine Hermine Kølle» (1991). Hun har også utgitt boken «Virginia Woolf. Litterære grenseoverganger» (2011). Ryall har skrevet forord og etterord til Merete Alfsens norske oversettelser av mange av Woolfs romaner. I tillegg har hun redigert og skrevet innledninger til norske utvalg av Woolfs essay «Indiskresjoner og andre essay» (2002), og kortprosa «En uskrevet roman» (2005). 
I perioden 2013–16 ledet hun et internasjonalt forskningsprosjekt med tittelen «Arctic Modernities», finansiert av Norges forskningsråds Polarforskningsprogram. Prosjektet har blant annet utgitt temanumre av tidsskriftene Nordlit (2015) og Acta Borealia (2016). 
Ryall er i perioden 2016–18 hovedredaktør for tidsskriftet NORA – Nordic Journal of Feminist and Gender Research, sammen med professor Beatrice Halsaa, Universitetet i Oslo. 


== Referanser ==


== Eksterne lenker ==
Publikasjoner av Anka Ryall i forskningsdokumentajsonssystemet CRIStin
Personopplysninger om Anka Ryall, UiT - Norges arktiske universitet
Håmålvoll stoppested

Håmålvoll stoppested var en stasjon på Rørosbanen, i Os kommune. Den åpnet som Hummelvolden holdeplass i 1916 og ble oppgradert til stoppested i 1919. Navnet ble endret til Hummelvoll i 1921, Hommelvoll i 1922 og Håmålvoll i 1947. I 1952 ble statusen nedgradert til holdeplass igjen. Denne mistet persontrafikken i 1985 og ble nedlagt den 31. mai 1987. Stasjonsbygningen er fra ca. 1918. Den står på vernelisten.


== Referanser ==


== Litteratur ==
Thor Bjerke og Roar Stenersen (2002). Rørosbaneboka. s. 246. ISBN 82-90286-24-4. 
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 106–107. ISBN 82-90286-28-7. 
Eivind Hartmann, Øistein Mangset, Øyvind Reisegg (1997). Neste stasjon. Oslo: Gyldendal. s. 130. ISBN 82-05-25294-7. CS1-vedlikehold: Flere navn: forfatterliste (link)
Halfdan Kongsten

Halfdan Kongsten (født 22. november 1904 i Botne i nåværende Holmestrand kommune, død 6. oktober 1993 samme sted) var Ap-politiker. Kongsten var ordfører i Botne kommune i Vestfold 1956-63, og dermed bygdas siste ordfører før sammenslåinga med Holmestrand i 1964. Han ble deretter valgt til ordfører i den nye storkommunen, og hadde dette vervet fram til 1972. Samtidig var han tiltakssjef i Holmestrand. 
Kongsten, som i 40 år var ansatt i A/S De Norske Melkefabriker, satt i kommunestyrene i Botne og Holmestrand i til sammen 28 år. Han hadde mange tillitsverv og var blant annet formann i skolestyret, havnestyret, forsorgsstyret og overlikningsnemnda. Kongsten var også formann i Botne Arbeiderparti.
Halfdan Kongsten var sønn av tømmermann Karl Kongsten (født 1868 i Sverige) og Hanna f. Borgersen (født 1871 i Våle). I 1910 bodde familien på Nedre Solbakken i Botne. Halfdan Kongsten ble gift med Dagny Marie (1908-99).


== Referanser ==


== Kilder og litteratur ==
Aftenposten, 21/11 1974: «70 år».
Folketellinga 1910 for Botne
Hovsenga

Hovsenga (1–13, 2–24) er både en kort vei som ligger ved den gamle storgården Hov i Ringerike og et lite beiteområde som dannes naturlig av en meander i Randselva like nedenfor gården. Beitemarka har blitt omgjort til naturreservat under navnet Hovsenga naturreservat.
Veien er en forlengelse av Hov allé, og går vestover til Hønen Terrasse. Den preges av trehusbebyggelse.


== Se også ==
Hov gård
Hovsenga naturreservat


== Referanser ==
BAUHAUS-galan Indoor 2017

BAUHAUS-galan Indoor 2017 ble arrangert i Bromma utenfor Stockholm i Sverige, 28. januar 2017. 


== Resultater menn ==


== Kvinner ==
Norske utøvere: Tonje Angelsen kom på syvendeplass i høydehopp, med 1,75 meter, og Isabelle Pedersen nådde finalen på 60 meter hekk, etter 8,27 i kvalifiseringen, men brøt i finalen.


== Se også ==
BAUHAUS-galan 2017


== Kilder ==
Bauhaus indoor 28 januari 2017 (resultater)


== Eksterne lenker ==
BAUHAUS-galan Indoor 2017